523 ATT DWAR IL-PARTEĊIPAZZJONI U L-GĦOTI TA’ APPOĠĠ GĦALL-ISTABBILTÀ FINANZJARJA SKONT IL-MEKKANIŻMU TA’ STABBILTÀ EWROPEA Biex jawtorizza l-parteċipazzjoni fi ħdan il-Mekkaniżmu ta’ Stabbilità Ewropea u biex jagħti għajnuna għal stabbilità finanzjarja billi jinħarġu strumenti finanzjarji jew billi tidħol fi ftehim finanzjarji jew ta’ tip ieħor jew arranġamenti ma’ Membri tal-Mekkaniżmu ta’ Stabbilità Ewropea, istituzzjonijiet finanzjarji jew Partijiet Oħra. ATT XII tal-2012. ATT XII tal-2012. 1. It-titolu fil-qosor ta’ dan l-Att hu l-Att dwar il-Parteċipazzjoni u l-Għoti ta’ Appoġġ għall-Istabbiltà Finanzjarja skont il-Mekkaniżmu ta’ Stabbilità Ewropea. Tifsir. 2. F’dan l-Att, sakemm ir-rabta tal-kliem ma teħtieġx xort’oħra: " il-Faċilità għall-Istabbiltà Finanzjarja Ewropea " għandha t-tifsira mogħtija lilha bl-artikolu 2 tal-Att dwar il-Parteċipazzjoni u Garanziji taħt il-Faċilità għall-Istabbiltà Finanzjarja Ewropea; [żaħ" Mekkaniżmu Ewropew ta’ Stabbilizzazzjoni Finanzjarja" tfisser [żaħ l-ghajnuna finanzjarja mogħtija lil Stati Membri li jinsabu f’diffikultajiet jew huma mhedda minn diffikultajiet kbar ekonomiċi jew finanzjarji skont ir-Regolament tal-Kunsill (UE) Nru. 407/2010 tal-11 ta’ Mejju 2010 li jistabbilixxi Mekkaniżmu Ewropew ta’ Stabbilizzazzjoni Finanzjarja; Kap. 505. Kap. 505. " Mekkaniżmu Ewropew ta’ Stabbilità " tfisser il-mekkaniżmu permanenti ta’ stabbilità, stabbilit mill-Kunsill Ewropew fis-17 ta’ Diċembru 2010 biex jassumi l-kompiti mwettqa mill-Faċilità għall-Istabbiltà Finanzjarja Ewropea u mill-Mekkaniżmu Ewropew ta’ Stabbilizzazzjoni Finanzjarja biex jipprovdi, fejn ikun meħtieġ, għajnuna finanzjarja lill-Membri tal-Mekkaniżmu Ewropew ta’ Stabbilità, skont id-deċiżjoni annessa bħala l-Iskeda 1 u li għandu jieħu l-għamla ta’ organizzazzjoni intergovernattiva taħt id-dritt internazzjonali pubbliku, li għandu jkollha s-sede tagħha fil-Lussemburgu, kif stabbilit b’deċiżjoni tal-Kunsill Ewropew tal-25 ta’ Marzu 2011, liema deċiżjoni hi annessa bħala l-Iskeda 2; " Malta " għandha l-istess tifsira kif mogħtija lilha bl-artikolu 124 tal-Kostituzzjoni ta’ Malta; " Membri tal-Mekkaniżmu Ewropew ta’ Stabbilità " tfisser l-Istati Membri tal-Unjoni Ewropea taż-Żona Euro u kull Stat Membru ieħor tal-Unjoni Ewropea li jkun issieħeb mal-Mekkaniżmu Ewropew ta’ Stabbilità wara l-adozzjoni, min-naħa tal-Kunsill tal-Unjoni Ewropea tad-deċiżjoni biex tiġi abrogata d-deroga tieħu milli jiġi adottat l-euro skont l-Artikolu 140(2) tat-Trattat dwar il-Funzjonament tal-Unjoni Ewropea; " Ministru " tfisser il-Ministru responsabbli għall-Finanzi jew ir-rappreżentant tiegħu delegat bil-miktub biex jwettaq xi waħda, jew aktar, mill-funzjonijiet tiegħu taħt dan l-Att; "appoġġ għall-Istabbilità " tfisser l-appoġġ finanzjarju mogħti mill-Bord tal-Gvernaturi tal-Mekkaniżmu Ewropew ta’ Stabbilità, kif implementat mill-Bord tad-Diretturi tal-istess Mekkaniżmu Ewropew ta’ Stabbilità, lil Membru tal-Mekkaniżmu Ewropew ta’ Stabbilità għall-għan tas-subartikolu (2) tal-artikolu 3 ta’ dan l-Att, permezz ta’ assistenza finanzjarja prekawzjonarja fil-forma ta’ linja ta’ kreditu kondizzjonata prekawzjonarja jew fil-forma ta’ linja ta’ kreditu b’kondizzjonijiet rinforzati, self, self lil Membru tal-Mekkaniżmu Ewropew ta’ Stabbilità bil-għan speċifiku tar-rikapitalizzazzjoni tal-istituzzjonijiet finanzjarji ta’ Membru tal-Mekkaniżmu Ewropew ta’ Stabbilità, ix-xiri ta’ bonds fis-suq primarju bil-għan li jkabbar kemm jista’ jkun l-effiċjenza, fir-rigward tal-kostijiet, tal-assistenza finanzjarja; " it-Trattat " tfisser it-trattat li jistabbilixxi l-Mekkaniżmu Ewropew ta’ Stabbilità bejn ir-Renju tal-Belġju, ir-Repubblika Federali tal-Ġermanja, ir-Repubblika tal-Estonja, l-Irlanda, ir-Repubblika Ellenika, ir-Renju ta’ Spanja, ir-Repubblika Franċiża, ir-Repubblika Taljana, ir-Repubblika ta’ Ċipru, il-Gran Dukat tal-Lussemburgu, Malta, ir-Renju tal-Pajjiżi l-Baxxi, ir-Repubblika tal-Awstrija, ir-Repubblika Portugiża, ir-Repubblika tas-Slovenja, ir-Repubblika Slovakka u r-Repubblika tal-Finlandja, kif approvat mill-Kunsill tal-Unjoni Ewropea, iffirmat fit-2 ta’ Frar 2012, anness bħala l-Isleda 3. 3. Awtorita għall-parteċipazzjoni fil-Mekkaniżmu Ewropew ta’ Stabbilità. (1) Bla ħsara għad-dispożizzjonijiet ta’ dan l-Att, il-Gvern ta’ Malta għandu jipparteċipa fil-Mekkaniżmu Ewropew ta’ Stabbilità bħala azzjonist fil-kapital azzjonarju awtorizzat, Gvernatur u sostitut Gvernatur fi ħdan il-Bord tal-Gvernaturi, u bħala Direttur u sostitut Direttur fuq il-Bord tad-Diretturi, skont il-pattijiet u l-kondizzjonijiet stabbiliti fit-Trattat, kif dan jista’ jiġi emendat minn żmien għal żmien, għall-għanijiet identifikati taħt is-subartikolu (2). (2) Il-Mekkaniżmu Ewropew ta’ Stabbilità għandu jipprovdi appoġġ ta’ stabbilità taħt kondizzjonijiet stretti, xierqa skont l-istrument ta’ għajnuna finanzjarja magħżul, lil Membru tal-Mekkaniżmu Ewropew ta’ Stabbilità li jkun għaddej minn jew ikun mhedded minn diffikultajiet finanzjarji kbar, liema appoġġ hu in dispensabbli sabiex tiġi salvagwardata l-istabbilità finanzjarja taż-żona euro kollha hemm hi kif ukoll dik tal-Istati Membri tagħha. ** Art. 12: Prinċipji 4. Il-Gvern ta’ Malta hu b’dan awtorizzat li jirratifika t-Trattat waqt li jiddepożita ittradatata 3 ta’ Lulju 2012 maħruġa mill-Kummissjoni tal-Unjoni Ewropea annessa bħala Skeda 4 li fiha jistqarr l-intendiment tiegħu li fejn it-Trattat jirreferi għall-istabbiltà finanzjarja taż-Żona tal-Ewro komplessivament u tal-Istati Membri tagħha, dan għandu jiġi interpretat li jfisser kemm iż-Żona tal-Ewro kollha kemm hi jew wieħed mill-Istati Membri, meħud għalih waħdu, hux’in hu d-daqs tiegħu. 5. Għoti ta’ għajnuna għal stabbilità finanzjarja lil hinn mill-Artikolu 3. Kull parteċipazzjoni u għajnuna għal stabbilità mogħtija mill-Gvern ta’ Malta lil hinn mill-għan speċifikat fis-subartikolu (2) tal-Artikolu 3, jistgħu jsiru biss b’dak il-modu għal dak il-għan li l-Kamra tad-Deputati tista’ tiddeċiedi b’riżoluzzjoni. 6. Ordinamenti. (1) Il-Ministru jista’ jipparteċipa fil-formulazzjoni ta’ Ordinamenti għall-aħjar twettieq tal-obbligi skont it-Trattat. (2) Il-Ministru jista’ jagħmel regolamenti biex jimplimenta l-Ordinamenti adottati mill-Mekkaniżmu Ewropew ta’ Stabbilità taħt it-Trattat. 7. Kumitat dwar il-Kontijiet Pubbliċi. Il-persuni appuntati, jew nominati mill-Gvern ta’ Malta sabiex jirrappreżentawh fuq l-organigovernattivi u amministrattivi tal-Mekkaniżmu Ewropew ta’ Stabbiltà għandhom jidhru mill-anqas darba fis-sena, preferribilment fix-xahar ta’ Marzu, quddiem il-Kumitat dwar il-Kontijiet Pubbliċi jew quddiem kumitat ieħor tal-Kamra tad-Deputati li jista’ jkun minn żmien għal żmien inkarigat mill-iskrutinju ekonomiku u finanzjarju tal-Gvern biex jingħata rendikont tal-operat ta’ dak il-Mekkaniżmu u tal-Faċilità għall-Istabbiltà Finanzjarja Ewropea sa fejn dan ikun konformi mad-dmirijiet tagħhom u tal-obbligi f’Malta.